Ja, ons almal wil eintlik nog steeds daar wees. Dit was absoluut die ervaring van ’n leeftyd, en almal wil beslis weer gaan! Alles het goed verloop en ons gids, Barack was die beste!! So baie dankie vir al die reëlings.
Ons koppe is nog nie saam met ons lywe in SA nie! Ons gedagtes word nog oorheers deur die ongelooflike ervarings in die Serengeti. Ons het twee rivierkruisings gesien (een daarvan 'n dubbele kruising) Krokodille wat Zebras en wildebeeste verslind, soveel diere soos wat 'n mens nog net op TV gesien het. Om dit met jou eie ore en oë te beleef is 'n baie groot voorreg!! Ons het net positiewe terugvoer! Ons het 'n uitstekende vakansie agter die rug en sal nog jare kan herkou aan al die goeie herinneringe!